Melayu

Melayu (tauka Laut) ianya siti raban etnik ari bansa Austronesia ke diau ba Semenanjung Tanah Melayu sereta selatan Thailand, pantai timur Sumatra, pesisir pantai Borneo, enggau semua pulau ba Kepulauan Riau. Endur-endur tu kemaya hari tu sebagi ari menua Malaysia, Indonesia (timur enggau selatan Sumatera, Pulau Bangka Belitung, Kalimantan Barat, Pulau Riau, enggau tebing tasik Kalimantan Timur), bagi menua selatan Thailand (Pattani, Satun, Songkhla, Trang, Yala, enggau Narathiwat), Singapura, enggau Brunei. Jaku Melayu nya siti ari raban jaku-jaku Austronesia.

Bisi mayuh macham jaku, budaya, seni enggau sosial entara mayuh subraban Melayu, kelebih agi ketegal beratus taun imigresyen enggau asimilasyen mayuh macham etnik enggau suku bansa pelilih menua dalam Asia Tenggara Maritim. Ari sukut sejarah, penyampau tubuh Melayu tu tebal agi datai ari raban bansa Austronesia enggau Austroasiatik ke dulu agi ari nya ke bejaku ngena jaku Melayik ke numbuhka sekeda menua enggau perintah dagang maritim kelia, kelebih agi Brunei, Kedah, Langkasuka, Gangga Negara, Chi Tu, Nakhon Si Thammarat, Pahang, Melayu enggau Srivijaya.

Penatai Kesultanan Melaka dalam abad ke-15 ngujungka revolusyen besai dalam sejarah Melayu, reti iya ba legasi politik enggau budaya iya ti jauh. Penanda definitif ti suah nyadi ba orang Melayu—pengarap Islam, jaku Melayu enggau main asal Melayu—dipelabaka udah dipansutka maya jeman tu, ngujungka orang Melayu nyadi raban bansa ke bepegai ke siti pengarap ti besai ba kandang menua tu. Dalam litaricha, seni gaga, tradisyen kulinari, pekayan asal, seni pemerindang, seni bela diri enggau tradisyen istana diraja, Melaka netapka standard ke udah nya ditiru kesultanan Melayu. Jeman mas kesultanan Melayu di Semenanjung Tanah Melayu, Sumatera enggau Borneo ngujungka mayuh peranak sida kelebih agi ari mayuh macham komuniti suku bansa baka Batak, Dayak, Orang Asli enggau Orang Laut tama Laut. Dalam pejalai sejarah, leka jaku "Melayu" udah dikerembaika ngagai bansa bukai dalam "dunya Melayu"; guna tu kemaya hari tu mayuh agi dikena ba Malaysia enggau Singapura, ke alai peturun orang ke datai ari menua bukai ari raban bansa tu dikumbai anak dagang ("pedagang") lalu ke tebal agi ari pulau-pulau Indonesia baka bansa Acheh, Banjar, Bugis, Mandailing, Minangkabau enggau Jawa.

 Nota 

 Kereban sanding 

Kategori:Raban bansa ba Malaysia